b'\n_START_ARTICLE_\nWilliam Edwin Brooks\n_START_PARAGRAPH_\nWilliam Edwin Brooks (30. hein\xc3\xa4kuuta 1828 Irlanti \xe2\x80\x93 18. tammikuuta 1899 Mount Forrets, Ontario) oli irlantilainen lintutieteilij\xc3\xa4 ja insin\xc3\xb6\xc3\xb6ri._NEWLINE_Brooks muutti Intiaan rautatielaitoksen insin\xc3\xb6\xc3\xb6riksi 1856 ja pysyi virassaan vuoteen 1881. J\xc3\xa4\xc3\xa4ty\xc3\xa4\xc3\xa4n el\xc3\xa4kkeelle h\xc3\xa4n muutti Ontarioon, Kanadaan. Brooks oli British Ornithological Unionin kunniaj\xc3\xa4sen. H\xc3\xa4n oli kirjeenvaihdossa Alfred Russell Wallacen, Thomas C. Jerdonin ja Tytlerin kanssa. H\xc3\xa4nen laaja lintukokoelmansa on British Museumissa. Pitk\xc3\xa4n Intian uransa aikana h\xc3\xa4n oli aktiivisesti kirjeenvaihdossa muiden alueen ornitologien kanssa, erityisesti Allan Octavian Humen. H\xc3\xa4nen kolmas poikansa Allan Cyril Brooks (1869\xe2\x80\x931946), joka oli nimetty Humen mukaan, ryhtyi my\xc3\xb6s ornitologiksi ja h\xc3\xa4nest\xc3\xa4 tuli my\xc3\xb6s maailmankuulu taidemaalari._NEWLINE_1887 Brooks muutti perheineen Ontarion Miltonista uudelle maatilalle Chilliwackiin Brittil\xc3\xa4iseen Kolumbiaan. 1891 h\xc3\xa4n myi Chilliwackin tilansa palatakseen takaisin Ontarioon, Mount Forrestiin._NEWLINE_Brooks nimesi muun muassa kashmirinuunilinnun (Phylloscopus humei).'